Kind vermoor: Verdagte vlug van KZN na Oos-Kaap | Netwerk24
Deur Lynn Williams 08 April 2019 18:45
'n Moordverdagte wat na bewering 'n kind in Phoenix, Durban, vermoor het, is in die Oos-Kaap vasgetrek.
Lt.gen. Thulani Zwane, polisiewoordvoerder, sê die 31-jarige verdagte is by die polisiekantoor in Phoenix in aanhouding.
Volgens Zwane is die lyk van 'n eenjarige seuntjie op 2 April in 'n oop veld by die doodlooppunt van Loft Manor en Trenance Manor in Phoenix gevind.
Die kind het glo op 30 Maart vermis geraak. Hy is by die Inanda-polisiekantoor as vermis aangemeld. Zwane sê polisiebeamptes se ondersoek het hulle gelei na die Oos-Kaap, waar die verdagte in hegtenis geneem is.